In 't nuujs - Europa

## 2020
;24 december
De EU en 't Vereinig Keuninkriek sjlete 'n hanjelsakkoord wat per 1 jannewarie mót ingaon. Dit akkoord waor nujig ómdet dan d'n euvergankstied vanaaf de Brexit aaflöp.

;21 juli
De lidsjtaote van de EU sjlete 'n akkoord euver e zier ómvankriek noedpakkèt wat de Europese economie nao de COVID-19-crisis weer op geng mót trèkke.

;31 jannewarie
't Vereinig Keuninkriek verliet es ierste zelfsjtendige sjtaot oets de Europese Unie, naodet de kezers in 2016 mit e rifferendum daotoe hauwe besjlaote.
* *Kóns en cultuur*: De Amerikaanse sjriefster van misdaodromans Mary Higgins Clark sjtörf op 92-jäörige laeftied.

## 2019
;28 oktober
De EU gief de Britte bis 31 jannewarie 2020 oetsjtèl óm de Brexit te voltrèkke.

;17 oktober
't Vereinig Keuninkriek en de EU bereike e nuuj Brexit-akkaord. Ómdet 't de goodkäöring van coalitiepartie DUP mis, is 't aevel ónzaeker of 't akkaord weurt aangenome.

;2 juli
Charles Michel weurt beneump tot veurzitter van d'n Europese Raod, en Ursula von der Leyen weurt gekandideerd es veurzitter van de Europese Commissie. Frans Timmermans löp dae lèsten job, daen 'r gaere wouw höbbe, daomit mis.

;26 mei
In de mieste EU-lenj zeen Europese verkezinge. De rechs-populiste en greune winne euver 't algemein. Nederlandj, wat op 23 mei al haet gesjtump, is hie-op 'n oetzunjering.

;11 april
De EU gief 't Vereinig Keuninkriek bis 31 oktober d'n tied veur de Brexit.

## 2018
;12 september
't Europees Parlemènt nump de 'atoombómproceduur' aan taege Hongarieë. 't Parlemènt meint det premier Viktor Orbán de democratische gróndjrechte te wied haet oetgehaold.

## 2017
;18 april
't Europees hof veur de rechte van de minsj bepaalt det de Róssische autoriteite boeteproportioneel geweldj höbbe gebroek bie 't beëindige van de giezeling in 'n sjoel in de Zuud-Róssische sjtad Beslan in 2004 door Tsjtetsjeense terroriste. Bie dit drama kwame 334 giezelaere óm 't laeve. Mier es de haaf van de doeje waore sjoelkinger. 

## 2016
;23 juni
In 't Vereinig Keuninkriek ènjig e rifferendum gehawwe euver de vraog of 't landj de EU mót verlaore mit 'n klein euverwinning (51,7%) veur 't jao-kamp. De mörge tenao kunjig premier David Cameron zien aaftrejje aan.

## 2015
;13 juli
Nao 'n marathonvergaoring van 31 oer sjlete de eurolenj 'n akkaord euver nuje sjteun aan Grekelandj. Dit landj mót daoveur ingriepende hervörminge daorveure. Hiemit weurt 'ne Grexit veurkómme.

;10 juli
De Griekse regering kump asnog mit e pakkèt bezunigingsmaotraegele óm 't landj te hervörme. Die haop daomit de financiële sjteun van de EU en 't IMF trök te kriege.

;27 juni
Nao e compleet vasgeloupe euverlèk verliet de Greekse minister van financië, Jannis Varoufakis, de óngerhanjelinge euver nuuj noedlieninge. Te verwachte vilt det Grekelandj noe failliet geit.

;1 jannewarie
Litouwe veurt d'n euro in. De Europese muntj vervèngk de litas.

## 2014
;1 december
De Paol Donald Tusk trejt aan as presidentj van de Europese Raod. Hae volg de Belsj Herman Van Rompuy op.

;25 mei
In die mieste lenj van de EU waere verkezinge veur 't Europees Parlemènt gehawwe. In Nederlandj is dat neet 't geval; dao gebäörde dit al op 22 mei.

;1 jannewarie
Letlandj veurt d'n euro in.

## 2013
;1 juli
Kroatië weurt as 28e landj lid van de EU.

;16 miert
De EU gief Cyprus 'n noedliening van 10 mieljard euro in ruil veur zjwaor besjpaoringe. De bevolking is 't neet demit èns, veural neet ómdat sjpaorders direk mótte mitbetaole.

;23 jannewarie
De Britse premier David Cameron kunjig e referendum aan euver 't vertrèk van zie landj oet de Europese Unie. Ouch wilt hae zien positie in de EU heróngerhanjele.

;21 jannewarie
Jeroen Dijsselbloem, de Nederlandse minister van Financië, weurt wie verwach aangeweze es veurzitter van de Eurogroop. Hae volg de Luxemburger Claude Juncker op.

## 2012
;12 oktober
De Nobelpries veur de Vrei weurt oetgereik aon de Europese Unie "óm de mier as zès decennia van biedrage aan vrei en verzeuning, democratie en minsjerechte in Europa.

;21 fibberwarie
Nao 'n marathonvergaojering besjlete de bevoogde ministers van de EU óm Grekelandj 'n nuuj noedliening van 130 miljard euro te gaeve; in toesj daoveur kump noe permanènt Europees toezich in Athene.

;17 jannewarie
Martin Schulz (SPD) va Würsele wert verkaoze töt väörzitter van 't Europees Parlemaent.

## 2011
;9 december
Op 'nen top in Brussel weurt besjlote sjtrenger raegele aaf te sjpraeke veur 't financieel beleid van lenj, wie ouch belastinge aan de financiële sector op te lègke. David Cameron weigert in naam van 't Vereinig Keuninkriek te teikene.

;27 oktober
Nao 'n marathonvergaoring besjlete de zaevetien lenj van de Eurozaone veur de hèlf van de Greekse sjtaotssjöld aan private partieje aaf te sjrieve, en 't EFSF-noedfónjs op te hoege nao ein biljón euro.

;2 september
De Europese Unie sjtilt 'n olieboycot in taege Syrië, oet protes taege minsjerechtesjènninge door 't rezjiem.

;21 juli
Op 'nen top in Brussel weurt beslote tot nuuj sjteunmaotraegele veur Griekeland. Besjlote weurt ónger mie dat ouch banke gaon biedrage.

;1 jannewarie
Eslandj veurt d'n euro in.

## 2010
;10 mei
Óm garantj te blieve sjtaon veur de financieel gezóndjheid van de versjillende Eurolenj, presentere de EU-lidsjtate e reddingsplan, wo-in veur 750 mieljard euro aan begroetingstekorte kèn weure gedèk. Inkel oere naodat 't plan is geprensteerd haet dit direk e positief effek op de Europese beurze.